Diari Oficial de la Generalitat Valenciana


Sumari del DOGV 5349, del 19-09-2006 (2006/10554)

Resolució de 12 de setembre de 2006, en execució de la Sentència 292/06, del Jutjat Contenciós Administratiu número 8 de València, relativa a la Convocatòria CM/03/04 del CHGUV (cap Servici de Cardiologia).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/10555


Organisme emissor
:   Consorci Hospital General Universitari de València

Tipus de document
:   Resolució

Resolució de 12 de setembre de 2006, en execució de la Sentència 292/06, del Jutjat Contenciós Administratiu número 8 de València, relativa a la Convocatòria CM/03/04 del CHGUV (cap Servici de Cardiologia). [2006/M10557]  
L'11 de setembre de 2006, ha sigut notificada al Consorci HGUV la Sentència número 292/06, de 21 de juliol de 2006, del Jutjat Contenciós Administratiu número 8 de València, en relació amb el recurs contenciós administratiu interposat per Rafael Payá Serrano contra la Resolució d'1 d'agost de 2005 de la Convocatòria CM/03/04 de provisió de la direcció del Servici de Cardiologia, que es va declarar deserta d'acord amb la proposta de la comissió de valoració.  
La decisió de la sentència és del següent tenor literal: Que estime el recurs contenciós administratiu promogut per Rafael Payá Serrano, contra Resolució del Consorci Hospital General Universitari de València de 31 d'agost de 2005 [sic.] que resol la Convocatòria CM/03/04 de provisió de la direcció del Servici de Cardiologia, i la declare deserta, resolució que s'anul·la per ser contrària a dret, amb retracció d'actuacions perquè la comissió de valoració valore l'exposició del projecte tècnic presentat pel recurrent d'acord amb el que disposen les bases de la convocatòria.  
L'eficiència que ha de presidir tota actuació administrativa en favor de la prestació d'una adequada qualitat assistencial als ciutadans, aconsellen escometre sense demora l'execució de la decisió.  
L'article 118 de la Constitució de 1978 i el 17.2 de la Llei Orgànica del Poder Judicial establixen les obligacions per a les administracions públiques d'executar i complir les sentències i resolucions fermes de jutges i tribunals.  
En conseqüència amb el que s'ha exposat, i en exercici de les competències delegades en l'apartat primer de l'Acord del Consell de Govern, de data 12 de desembre de 2003, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc:  
Primer   
Anul·lar l'apartat segon de la Resolució d'1 d'agost de 2005 del president del CHGUV per la qual es va resoldre la Convocatòria CM/03/04 de diverses direccions clíniques, publicada en el DOGV de 26 d'agost de 2005, en tant que declarava desert el procés de provisió de la plaça de cap del Servici de Cardiologia; i declarar l'expressa conservació de la resta d'actes administratius derivats d'aquella.  
Segon   
Ordenar la immediata convocatòria de la comissió de valoració de la plaça de cap del Servici de Cardiologia, als efectes que valore l'exposició del projecte tècnic d'acord amb les bases de la convocatòria i la sentència de referència.  
Tercer  
La Direcció de Recursos Humans adoptarà les mesures oportunes per a l'eficàcia material d'esta resolució, en especial les tendents a la convocatòria de la comissió de valoració prevista en la convocatòria.  
València, 12 de setembre de 2006.. El president del CHGUV i conseller de Sanitat: Rafael Blasco Castany.  
V. ALTRES ANUNCIS  
a) ORDENAMENT DEL TERRITORI I URBANISME  
1. Tràmits de procediments dels plans  
 Ajuntament de Bétera